***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2024-2025 нче уку елы)

**11 нче сыйныф**

**Үткәрү вакыты – 180 минут**

**Максималь балл – 70**

**I. Тестлардан дөрес җавапны билгеләгез.**

1. Җөмләдәге [**ө**] авазының санын билгеләгез. **(2 балл)**

*Төлке тиресе белән, былбыл өне белән кадерле.* (Мәкаль)

а) 2

ә) 3

**б) 4**

в) 5

2. Җөмләдәге ябык иҗекләр санын билгеләгез. **(2 балл)**

*Булыр-булмас эшне алдан шаулап йөрергә кирәкмәс.* (Мәкаль)

а) 8

ә) 9

**б) 10**

в) 12

3. Фразеологизмның мәгънәсен билгеләгез. **(2 балл)**

***ут борчасы***

а) мактанчык

**ә) бик тере, хәрәкәтчән**

б) бик ачулы

в) бик булдыклы

4. Алынма сүзне билгеләгез. **(2 балл)**

**а) эшләпә**

ә) яулык

б) күлмәк

в) итәк

5. Җөмләдәге тамыр сүзне билгеләгез. **(2 балл)**

*Җәяүле атлыга юлдаш булмый.* (Мәкаль)

а) җәяүле

ә) атлыга

б) юлдаш

**в) булмый**

6. Күрсәтү алмашлыгын билгеләгез. **(2 балл)**

а) күпме

ә) сезнеке

**б) шунда**

в) ниндидер

7. Затланышсыз фигыльне билгеләгез. **(2 балл)**

а) барса

**ә) барырга**

б) бар

в) бардык

8. Җөмләдәге калын хәрефләр белән бирелгән сүзнең нинди җөмлә кисәге икәнлеген билгеләгез. **(2 балл)**

*Туры* ***юлдан*** *олы юл яхшы.* (Мәкаль)

**а) тәмамлык**

ә) урын хәле

б) рәвеш хәле

в) шарт хәле

9. Раслауны белдерә торган кереш сүзне билгеләгез. **(2 балл)**

а) димәк

ә) беренчедән

б) бәхеткә

**в) һичшиксез**

10. Иярчен җөмләнең төрен билгеләгез. **(2 балл)**

*Ун адәм салган күперне бер адәм бозар.* (Мәкаль)

а) аналитик иярчен аергыч җөмлә

**ә) синтетик иярчен аергыч җөмлә**

б) синтетик иярчен урын җөмлә

в) синтетик иярчен тәмамлык җөмлә

**II. Теоретик бирем.**

Сызыклар өстенә тиешле сүзләрне языгыз. **(8 балл)**

Уңай ассимиляция язуда чагылыш таба. Татар телендә ике ачык иҗек бар. Синонимик ояда иң еш кулланыла торган доминанта сүз була. Җыю санының саналмышы булмый. Исем фигыль – затланышсыз фигыль. -ның/-нең кушымчалы сүз җөмләдә фигыльгә иярсә, ул тәмамлык була. Раслау һәм инкяр җөмләләр була. Иртүче теркәгечләр һәрвакыт иярчен җөмләдә килә.

**III. Башыгызны эшләтегез.**

Кеше үз кадерен үзе арттырыр. Һичкемне үзеңнән түбән уйлама. **(4 балл)**

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(10 балл)**

Хуже нет для полевых и лесных зверьков, чем малоснежное начало зимы! Голая земля промерзает все глубже, становится твёрдой, как камень.

Но вот повалил снег. Сухое снежное море покрывает землю. На дне снежного моря теплее, чем на его поверхности. Сюда не попадает леденящий ветер. *(В.Бианки)*

2. Шигырьне укыгыз һәм биремнәрне эшләгез.

ИКЕ ФӘЛСӘФӘ

Яшь кешенең фәлсәфәсе шундый: Карт кешенең фәлсәфәсе башка:

Бәхет эзләр офыклардан ары. Туган якка юлы, туган якка.

Сүзсез генә яшен коеп торыр Моңаешып калган тупыллары

Бакча артындагы тупыллары. Ничә еллар буе шунда тарта?

Туган яктан күңел бизәме соң?

Җырлары да моңлы, сагынганга.

Мөлдерәшеп, күз яшьләре тама,

Тупылларга килеп кагылганда.

(*Фәйрүзә Мөслимова*)

2.1. Беренче куплеттагы сингармонизм законының ирен гармониясенә буйсынган сүзләрне күчереп языгыз. **(3 балл)** **(офыклардан, коеп, торыр)** (артык сүз язылса, балл киметелә!)

2.2. Кече тел ассимиляциясе күзәтелгән сүзне күчереп языгыз. **(1 балл) (сагынганга)**

2.3. Икенче куплеттагы алынма сүзләрне языгыз. **(2 балл) (фәлсәфәсе, тупыллары)** (артык сүз язылса, балл киметелә!)

2.4. ***Офык*** сүзенең синонимын языгыз. **(1 балл) (горизонт, күк чите)**

2.5. Икенче куплеттагы затланышсыз фигыльләрне күчереп языгыз. **(2 балл) (моңаешып, калган**) (артык сүз язылса, балл киметелә!)

2.6. Калын хәрефләр белән бирелгән җөмләгә синтаксик анализ ясагыз: баш кисәкләрнең астына сызыгыз, компонент чикләрен билгеләгез, схема сызыгыз, җөмләгә билгеләмә бирегез. **(4 балл)**

(1)Яшь кешенең фәлсәфәсе шундый:

(2)Бәхет эзләр офыклардан ары.

(1 – б.җ., 2 – а.и.х.җ. *шундый* – бәйләүче чара). Бу – иярченле кушма җөмлә. Схема сызылырга тиеш!

3. ***“Туган ягым һәм минем киләчәгем”*** дигән темага 10-12 җөмләдән торган инша языгыз. **(15 балл)**