***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2024-2025 нче уку елы)

**5 нче сыйныф**

**Үткәрү вакыты – 120 минут**

**Максималь балл – 54**

**I. Тестлардан дөрес җавапны билгеләгез.**

1. Яңгырау тартык авазлардан гына торган сүзне билгеләгез. **(2 балл)**

а) кайнатма

ә) шикәр

б) коймак

**в) гөбәдия**

2. Парсыз саңгырау тартыкны билгеләгез. **(2 балл)**

а) [ф]

ә)[т]

**б) [һ]**

в) [ч]

3. Җөмләдәге [**э**] авазының санын билгеләгез. **(2 балл)**

*Һәр эшнең дә җае бар, ботканың да мае бар.* (Мәкаль)

а) 1

**ә) 2**

б) 3

в) 4

4. Юлдан-юлга күчереп булмаган сүзне билгеләгез. **(2 балл)**

**а) егет**

ә) йолдыз

б) елга

в) кояш

5. ***Тәмле*** сүзе күчерелмә мәгънәдә кулланылган рәтне билгеләгез. **(2 балл)**

а) тәмле күмәч

ә) тәмле кайнатма

**б) тәмле төш**

в) тәмле аш

6. Тезмә сүзне билгеләгез. **(2 балл)**

а) бал(сыз)

ә) кара(бодай)

б) кием(салым)

**в) бака(яфрагы)**

7. Тартым белән төрләнгән исемне билгеләгез. **(2 балл)**

а) песиләр

**ә) песиебез**

б) песинең

в) песиләргә

8. Алмашлыкны билгеләгез. **(2 балл)**

**а) алар**

ә) укучылар

б) җитмеш

в) йөгерә

9. Артыклык дәрәҗәсендәге сыйфатны билгеләгез. **(2 балл)**

а) кечкенә

ә) кечкенәрәк

**б) кеп-кечкенә**

в) бәләкәй

10. Җөмләнең иясен билгеләгез. **(2 балл)**

*Укучылар агач ботагына җимлек элделәр.*

**а) укучылар**

ә) агач

б) ботагына

в) җимлек

**II. Теоретик бирем.**

Сызыклар өстенә тиешле сүзләрне языгыз. **(8 балл)**

Татар телендә нечкә һәм калын сузык авазлар була. Татар телендә басым, гадәттә, сүзнең соңгы иҗегенә төшә. Капма-каршы мәгънәле сүзләр антонимнар дип атала. Сыз, сызык, сызыклы – тамырдаш сүзләр. -ны/-не – төшем килеше кушымчасы. Саннар предметның исәбен белдерәләр. Боерык фигыльләр зат-сан белән төрләнәләр. Ия кем? нәрсә? сорауларына җавап бирә.

**III. Башыгызны эшләтегез.**

Болганчык су тирән күренә. Бер тамчыдан диңгез булмый. **(4 балл)**

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(6 балл)**

Моя комната небольшая.

Около окна стоит письменный стол.

На столе лежат мои учебники и тетради.

В шкафу висит моя одежда.

2. Шигырьне укыгыз һәм биремнәрне эшләгез.

КЫЕН ХӘЛ

Ишегалды бозлавык,

Бозлавыкта бер тавык.

Тукта, тукта, ни булды?

Тавык таеп егылды!

Әтәч килде ярдәмгә,

калды кыен бер хәлгә:

ярдәм итәр юлы юк.

Канаты бар, кулы юк.

(*Рөстәм Мингалим*)

2.1. Кушма сүзне күчереп языгыз. **(1 балл) (ишегалды)** (артык сүз язылса, балл киметелә!)

2.2. ***Ярдәм итәр*** сүзенең синонимын языгыз. **(2 балл) (булышыр)**

2.3. Шигырьдә кулланылган антоним сүзләрне парлап языгыз. **(2 балл) (тавык – әтәч, бар – юк)**

2.4. Тойгылы җөмләне күчереп языгыз. **(1 балл) (Тавык таеп егылды!)**

3. Йорт хайваннары, кош-кортлары турында 6-8 җөмләдән торган инша языгыз. **(10 балл)**